FreeBSD kézikönyv
Előző |  | Következő

# Fejezet 21. A Vinum kötetkezelő

Az eredeti változatot írta:Greg Lehey.

# 21.1. Áttekintés

Nem számít, milyen lemezeink is vannak, ugyanis mindig adódnak velük kapcsolatban gondjaink:

- Kicsik.

- Lassúk.

- Nem elég megbízhatóak.

Ezekre a problémákra javasoltak és meg is valósítottak számos megoldást. A felhasználók egy része általában úgy védekezik ellenük, hogy több, gyakran redundánsan tároló lemezt használ. A különféle kártyák és hardveres RAID-vezérlők támogatása mellett a FreeBSD alaprendszerében megtalálható egy blokkos eszközmeghajtóként a Vinum kötetkezelő is, amellyel virtuális lemezmeghajtókat lehet létrehozni. Tehát a Vinum egy olyan ún. kötetkezelő, vagyis virtuális lemezkezelő, ami az említett három problémára próbál megoldást adni. A Vinum a hagyományos lemezes tárolásnál jóval nagyobb rugalmasságot, teljesítményt és megbízhatóságot biztosít, valamint ismeri a RAID-0, RAID-1 és RAID-5 modelleket külön-külön és kombinálva is.

Ebben a fejezetben összefoglaljuk a hagyományos lemezes tárolás jellegzetes problémáit és bemutatjuk a Vinum kötetkezelőt.

> Megjegyzés: A FreeBSD 5-ös verziójától kezdve a Vinumot újraírták a GEOM-nak megfelelően (19 fejezet), megtartva az eredeti elgondolásokat, elnevezéseket és a lemezen tárolt metaadatok formátumát. Ezt az újraírt változatot nevezik gvinumnak (GEOM vinum). A szövegben a Vinumra kizárólag csak általánosságban hivatkozunk, függetlenül az implementációjától. Most már az összes parancsot a `gvinum` használatával kell kiadni, illetve a hozzátartozó modul neve `vinum.ko`-ról `geom_vinum.ko`-ra változott és a megfelelő eszközleírók a `/dev/vinum` könyvtár helyett a `/dev/gvinum` könyvtárban találhatóak. A FreeBSD 6. verziójától pedig a régi Vinum implementáció többé már nem is része az alaprendszernek.

Előző | Tartalom | Következő
A Z állományrendszer (ZFS) | Fel | Kicsik a lemezeink

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.