FreeBSD kézikönyv
Előző | Fejezet 12. A FreeBSD rendszerindítási folyamata | Következő

# 12.7. A leállítási folyamat

A shutdown(8) paranccsal vezérelt leállítás során az init(8) megpróbálja lefuttatni az `/etc/rc.shutdown` szkriptet, majd ezt követően `TERM` (befejeztetés) jelzést küld az aktuálisan futó folyamatoknak, és kis idő múlva pedig `KILL` (leállítás) jelzést azokat, amelyek még nem álltak le addig a pillanatig.

Azokon az architektúrákon és rendszereken, ahol elérhető a fejlett energiagazdálkodás támogatása, a FreeBSD-t a `shutdown -p now` paranccsal állíthatjuk le, amit közvetlenül a számítógép automatikus kikapcsolása követ. A FreeBSD-s rendszer újraindításához egyszerűen csak adjuk ki a `shutdown -r now` parancsot. Fontos tudni, hogy alapértelmezés szerint a shutdown(8) használatához `root` felhasználónak, vagy legalább az `operator` csoport tagjának kell lennünk. Erre feladatokra egyébként a halt(8) és reboot(8) parancsok is használhatóak. Alkalmazásukról bővebben a hozzájuk, valamint a shutdown(8)-hoz tartozó man oldalakon találhatunk bővebben információkat.

> Megjegyzés: Az energiagazdálkodás használatához a rendszermagnak beépítve vagy a megfelelő modul betöltésével bizosítania kell az acpi(4) támogatást.

Előző | Tartalom | Következő
Init: A folyamatirányítás elindítása | Fel | Felhasználók és hozzáférések alapvető kezelése

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.